Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 950

9. Évfolyam Cél: Eszközként alkalmazni az olvasás-írást a különféle élethelyzetekben. Fejleszteni a kommunikációs képességet. Megismerni a tömegkommunikáció néhány jellegzetes formáját. Felhasználni a kultúrtechnikában szerzett ismereteket az információszerzés terén és a megszerzett ismereteket egyre inkább önállóan hasznosítani. Feladatok: Az egyéni képességek és az egyéni fejlettségi szintek figyelembevételével, a megtanult ismeretek praktikus feladatok megoldásával történő gyakorlása. A megszerzett ismeretek segítségével a környezetben való eligazodás és beilleszkedés, az önálló döntések és a segítségkérés szükségességének felmérése, lehetőségeinek alkalmazása. Az olvasás- és íráskészség folyamatos fejlesztése. Az olvasás és írás - mint információszerzés és átadás-, megjelenése természetes módon a mindennapi tevékenységek során. Elvárt teljesítmény: Fejlődjön fogalmi gondolkodása, analízáló-szintetizáló-, akarati-, belátási-, és döntésképessége. Legyen képes beszédének formai és alaki összehangolására. Rövid szövegről tudjon beszámolni szóban és írásban. A kommunikációs helyzetekben tartsa be a normákat, illemszabályokat. Értékelés: Tanév végén érdemjeggyel, félévente szöveges tájékoztatással. Évente P.A.C. mérőeszközös méréssel.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes